სვარნაკუმარი დევი

სვარნაკუმარი დევი ან სვარნა კუმარი დევი (ბენგ. স্বর্ণকুমারী দেবী, ინგლ. Swarnakumari Devi; დ 28 აგვისტო, 1855 (ან 1856), კალკუტა, ბენგალი, ბრიტანეთის ინდოეთი — გ. 3 ივლისი 1932, კალკუტა, ბენგალი, ბრიტანეთის ინდოეთი) — ინდოელი მწერალი, პოეტი, დრამატურგი, მუსიკოსი, კომპოზიტორი, რედაქტორი და სოციალური მუშაკი. პირველი ბენგალელი მწერალი ქალი, რომელმაც ფართო აღიარება მოიპოვა.
ბიოგრაფია
სვარნაკუმარი დევი გახლდათ თაგორების უძველესი კლანის წარმომადგენელი. თაგორების ოჯახის წევრებმა დიდი წვლილი შეიტანეს რეგიონის ეკონომიკურ განვითარებაში, ეწეოდნენ სამეცნიერო და ლიტერატურულ საქმიანობას. წინაპრებს შორის იყვნენ ადი დჰარმის რელიგიის დამაარსებლები. მამა იყო ბრაჰმო სამაჯის რელიგიური საზოგადოების ერთ-ერთი დამფუძნებელი დებენდრანათ თაგორი, ხოლო ძმა — ლიტერატურის დარგში ნობელის პრემიის ლაურეატი მწერალი რაბინდრანათ თაგორი (1913). მამა, როგორც ბრაჰმანი, ხშირად დადიოდა ინდოეთის წმინდა ადგილების მოსალოცად.
გოგონამ ტრადიციული საშინაო განათლება მიიღო. შემდეგ დაამთავრა ბეთუნის ქალთა კოლეჯი (Bethune College) კოლკატაში.
სვარნაკუმარი დევი 12 წლის ასაკში დააქორწინეს. მისი მეუღლე ჯაკინათ გოსალი იყო ინდოეთის ეროვნული კონგრესის ერთ-ერთი თანადამფუძნებელი. წყვილს სამი შვილი შეეძინა. ვინაიდან მეუღლე ინდოეთის ეროვნული კონგრესის მდივანი იყო, სვარნაკუმარი დევიც აქტიურად ჩაერთო პოლიტიკაში. 1889 და 1890 წლებში მუშაობდა ეროვნული კონგრესის ოფისში. ის გახლდათ პირველი ქალი, რომელმაც საჯაროდ მიიღო მონაწილეობა ინდოეთის ეროვნული კონგრესის სესიებში და ბენგალიდან არჩეული პირველი ორი წევრიდან ერთ-ერთი, რომელიც ბენგალის მხარეს წარმოადგენდა სესიებზე.
სვარანკუმარი დევი იყო ჟურნალების „ბჰარატი“ (საოჯახო ჟურნალი) და „ბოლაკა“ (საბავშვო ჟურნალი) რედაქტორი.
1896 წელს მან დააარსა საზოგადოება Sakhi Samiti (მეგობრების საზოგადოება), რომლის მიზანს წარმოადგენდა ობლების, ქვრივების და გაჭირვებული ქალების დახმარება.
სვარანკუმარი დევი გარდაიცვალა 1932 წლის 3 ივლისს კოლკატაში.
შემოქმედება
სვარანკუმარი დევიმ ადრეული ასაკიდან გამოავლინა ლიტერატურული ნიჭი. მისი დებიუტი შედგა 1876 წელს რომანით „Deepnirban“.
იგი გახლავთ არაერთი რომანის, პიესის, ლექსისა და სამეცნიერო ნარკვევის ავტორი. მწერალმა გამოსცა 25 წიგნი ბენგალურად. იგი აქტიურად მონაწილეობდა ბენგალურ ენაზე სამეცნიერო ტერმინოლოგიის შემუშავებაში.
მის კალამს ეკუთვნის 1879 წელს ბენგალურ ენაზე დაწერილი პირველი ოპერა «Basanta Utsav».
სვარნაკუმარი დევი სამასზე მეტი სიმღერის ავტორია. რაბინდრანათ თაგორის შემდეგ მნიშვნელოვან ადგილს იკავებს თაგორის ოჯახის წევრებს შორის კომპოზიციების რაოდენობით.
ჯილდოები
1927 წელს კალკუტის უნივერსიტეტმა მიანიჭა ჯაგატარინის ოქროს მედალი (Jagattarini gold medal), ხოლო 1929 წელს გახდა ვანგია საჰიტა სამმელანის (Vangiya Sahitya Sammelan) ლიტერატურული საზოგადოების პრეზიდენტი.
რჩეული ნაწარმოებები
რომანები
Dipnirban (The Snuffing Out of the Light), 1876
Mibar Raj, 1877
Chinna Mukul (A Picked Flower), 1879
Malati, 1881
Hughlir Imam Badi 1887
Bidroha (Revolt), 1890 Snehalata ba Palita (The Uprooted Vine), 1892
Phulermala (The fatal Garland), 1894
Kahake (To Whom?; The Unfinished Song),
1898 Bichitra, 1920
Swapnabani, 1921
Milanrati, 1925
Phuler Mala
პიესები
Koney Badal (Evening Dust Clouds / Time for Seeing the Bride), 1906
Pak Chakra (Wheel of Fortune), 1911 Rajkanya
Divyakamal
ოპერა
Basanta Utsav (Spring Festival), 1879
ლექსები
Gatha
Basanta Utsab
Gitiguchha
ესსე
Prithibi
სქოლიო
დაბადებული 28 აგვისტო
გარდაცვლილი 3 ივლისი
გარდაცვლილი 1932
ინდოელი მწერლები
ინდოელი ქალი პოეტები
ინდოელი ქალი ესეისტები
ინდოელი ქალი მწერლები
ინდოელი ქალი მწერლები საუკუნის მიხედვით
ინდოელი კომპოზიტორები
ინდოელი კომპოზიტორები საუკუნის მიხედვით
ინდოელი ქალი კომპოზიტორები
XX საუკუნის მწერლები ეროვნების მიხედვით
XIX საუკუნის მწერლები
XIX საუკუნის ქალი მწერლები
XX საუკუნის ქალი მწერლები
ინდოელი პოლიტიკოსი ქალები
ინდოეთის ეროვნული კონგრესის წევრები
თაგორების ოჯახი
ინდოელი აქტივისტები
ინდოელი ქალი აქტივისტები
ფემინისტი ქალები
ფემინისტი მწერლები ეროვნების მიხედვით